
Z A P I S N I K

42. sjednice Vijeća Mjesnog odbora Žitnjak, 
održane 26. studenoga 2024., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

Sjednici predsjedava Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 41. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 


D N E V N I     R  E D

1. Donošenje Financijskog plana Mjesnog odbora Žitnjak za 2025.
2. Donošenje Plana malih komunalnih akcija Mjesnog odbora Žitnjak za 2025.
3. Sportsko rekreativno društvo Petruševec-Žitnjak – zamolba za donacijom za Dane Sv. Vida.
4. Aktualna komunalna problematika.
5. Razno: izvješća, pitanja i prijedlozi.


Ad 1.) Donošenje Financijskog plana Mjesnog odbora Žitnjak za 2025.

Članovi Vijeća primili su prijedlog  Financijskog plana Mjesnog odbora Žitnjak za 2025 uz poziv za sjednicu. 

Nakon kratke rasprave Vijeće jednoglasno donosi sljedeći

FINANCIJSKI PLAN
Mjesnog Odbora Žitnjak
za 2025.

Članak 1.
Financijski plan Mjesnog odbora Žitnjak za 2025. (dalje u tekstu: Plan) sastoji se od:

PRIHODA:									41.560,00 €
RASHODA:									41.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	41.560,00

	6711
	PRIHODI ZA FINANCIRANJE RASHODA POSLOVANJA
	41.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	41.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	29.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	29.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.



Ad 2.) Donošenje Plana malih komunalnih akcija Mjesnog odbora Žitnjak za 2025.

[bookmark: _GoBack]		Predsjednik Vijeća, Mario Kovačić  napominje da su dobili  materijale za donošenje Plana malih komunalnih akcija Mjesnog odbora Žitnjak za 2025.
Otvara raspravu:
Nakon kratke rasprave Vijeće jednoglasno donosi
Plan malih komunalnih akcija
Mjesnog odbora Žitnjak za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Žitnjak, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 29.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2025.


Ad 3.) Sportsko rekreativno društvo Peščenica-Žitnjak – zamolba za donacijo za Dane Sv. Vida.

Predsjednik Vijeća, Mario Kovačić  napominje da su dobili zamolbu za donacijom iz iz Plana komunalnih aktivnosti da podrže dane Sv. Vida u Petruševcu koji MO Petruševec i Žitnjak zajedno održavaju.
S obzirom da i Mjesni odbor Žitnjak održava svoja sportska događanja Vijeće još  trenutno ne zna koliko će im sredstava ostati.


Ad 4.) Aktualna komunalna problematika.

Predsjednik Vijeća Mario Kovačić, upoznaje vijećnike da je na mail mjesnog odbora pristigla peticija građana ulice Žitnjak Bogdani od kbr. 55 do 75 koji traže asfaltiranje iste.
Otvara raspravu.
Nakon kratke rasprave vijećnici jednoglasno donose sljedeći 

Z a k l j u č a k  
o komunalnoj problematici (PKP) – asfaltiranje ulice Žitnjak Bogdani od kbr. 55-75

                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak da u Plan komunalnih potreba za iduće razdoblje uvrsti:

· asfaltiranje ulice Žitnjak Bogdani od kbr. 55-75 s površinskom odvodnjom; 
· zamolba i peticija građana u prilogu;
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

Predsjednik Vijeća Mario Kovačić, također napominje da je pristigla još jedna zamolba građana za postavljanje prometnog ogledala iz izlaska iz ulice Žitnjačka cesta 24A – 24 L. Također građani mole za asfaltiranje odvojka ulice Žitnjačka cesta na Žitnjačku cestu ali da se prije toga postavi sva komunalna infrastruktura. Nadalje traže izgradnju nogostupa od stare škole Žitnjak duž Žitnjačke ceste.
Otvara raspravu.
Nakon kratke rasprave vijećnici jednoglasno donose sljedeći 


Z a k l j u č a k
o postavljanju prometnog ogledala 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postavljanja prometnog ogledala nasuprot odvojka Žitnjačke ceste 24A-24L, izlazu na glavnu ulicu Žitnjačka cesta
· zahtjev građana u prilogu
· ovaj zaključak dostavlja se Vijeću Gradske četvrti na daljnje postupanje.


Z a k l j u č a k  
o komunalnoj problematici na području MO Žitnjak (PKP) 

                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak da u Plan komunalnih potreba za iduće razdoblje uvrsti:

· asfaltiranje ulice Žitnjačka cesta sa svom potrebnom infrastrukturom (voda, kanalizacija, plin)
· izgradnju nogostupa od stare škole duž Žitnjačke ceste.
· Zahtjevi građana u prilogu
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

Ad 5.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
Zapisnik sastavio:
______________
Mario Kovačić


KLASA: 024-08/24-003/2349
URBROJ: 251-13-11-11/006-24-4
Zagreb, 26. studenoga 2024.


Predsjednik
Vijeća Mjesnog odbora
Žitnjak

Mario Kovačić
